Diari Oficial de la Generalitat Valenciana


Sumari del DOGV 4900, del 10-12-2004 (2004/12703)

ORDE de 24 de novembre de 2004, de la Conselleria de Justícia i Administracions Públiques, per la qual s'aprova la classificació del lloc de tresoreria de l'Ajuntament d'Ontinyent com a reservat a funcionaris amb habilitació de caràcter nacional pertanyents a la subescala d'intervenció tresoreria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/12405


Data del document
:   24-11-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Ontinyent
    * comptable
    * administració local
    * qualificació del personal

ORDE de 24 de novembre de 2004, de la Conselleria de Justícia i Administracions Públiques, per la qual s'aprova la classificació del lloc de tresoreria de l'Ajuntament d'Ontinyent com a reservat a funcionaris amb habilitació de caràcter nacional pertanyents a la subescala d'intervenció tresoreria. [2004/X12112]
  
Per Orde de 26 de febrer de 1998, de la Conselleria de Presidència, es va autoritzar l'exercici del lloc de tresoreria de l'Ajuntament d'Ontinyent per funcionari de la Corporació degudament qualificat.
  
Mitjançant un Acord plenari de l'Ajuntament d'Ontinyent, de data 8 de novembre de 2004, se sol·licita a esta Conselleria de Justícia i Administracions Públiques la classificació del lloc de tresoreria de l'Ajuntament com a reservat a funcionaris amb habilitació de caràcter nacional pertanyents a la subescala d'intervenció tresoreria.
  
Consta en l'expedient la realització del tràmit d'audiència al funcionari que exercix actualment les funcions de tresoreria, i el seu resultat.
  
Vist el que disposa l'article 2.f) del Reial Decret 1.732/1994, de 29 de juliol, sobre l'obligatorietat en les corporacions locals, amb secretaria de classe primera, de crear el lloc de tresoreria reservat a funcionaris pertanyents a la subescala d'intervenció tresoreria.
  
Per tant, i fent ús de les competències atribuïdes per l'article 2.2 a) del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Primer
  
Revocar l'autorització per a l'exercici del lloc de tresoreria de l'Ajuntament d'Ontinyent per funcionari de la corporació degudament qualificat, atorgada per l'Orde de 26 de febrer de 1998 de la Conselleria de Presidència.
  
Segon
  
Classificar el lloc de tresoreria de l'Ajuntament d'Ontinyent com a reservat a funcionaris amb habilitació de caràcter nacional, pertanyents a la subescala d'intervenció tresoreria, sense perjuí del que preveu l'apartat 2.f) de la disposició transitòria primera del Reial Decret 1.174/1987.
  
Contra esta orde es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 24 de novembre de 2004
  
El conseller de Justícia i Administracions Públiques,